col·lectiu d’excel·lència arribés a aquesta majoria d’edat. Els projectes col·lectius són patrimoni de tothom Això demostra que a Agramunt sabem fer molt bé les coses si ens ho proposem i treballem sumant esforços i en la mateixa direcció. Precisament és ara quan cal, més que mai, deixar enrere els personalismes i els partidismes i anar tots a una. Els projectes col·lectius no pertanyen ni a una, ni a dues, ni a deu persones. Són fruit del treball de moltes persones i per aquest motiu és important entendre’ls d’aquesta manera. Els Equips de Govern hi som durant un temps, perquè els agramuntins així ho han escollit, i treballem intensament, amb la il·lusió, la humilitat i la responsabilitat de fer encara més grans aquests projectes col·lectius, però sense oblidar que aquest patrimoni forma part d’un poble que els ha vist néixer i els ha sabut fer créixer. Per la Fira, per Agramunt i per totes les persones que l’han fet possible. Per molts anys! ■